cyanic-selkie/wikianc huggingface dataset:
গলবিল
ফেরেঞ্জিয়াল চোয়াল
ফ্যারেঞ্জিয়াল চোয়াল হলো বিভিন্ন প্রজাতির মাছের গলবিলের মধ্যে থাকা প্রাথমিক (মৌখিক) চোয়াল থেকে আলাদা "দ্বিতীয় সেট" চোয়াল। ফেরেঞ্জিয়াল চোয়ালগুলি মোরে ইল মাছে অধ্যয়ন করা হয়েছে যেখানে তাদের সুনির্দিষ্ট ক্রিয়া লক্ষ করা যায়। মোরে যখন শিকারকে ধরে কামড়ায়, তখন প্রথমে তার মুখের চোয়াল দিয়ে কামড় দেয়। এরপরেই, আঁকড়ে ধরার জন্য ফেরেঞ্জিয়াল চোয়ালগুলি সামনে আনা হয় এবং এটি শিকারের উপর কামড় দেয়; তারপরে এগুলো পিছনে গুটিয়ে শিকারকে খাদ্যনালীর ভিতরে টান দিয়ে এবং এরপর ইল সেটিকে গলধকরন করে।
অমেরুদণ্ডীতে
অমেরুদণ্ডীদেরও গলবিল থাকে। গলবিল আছে এমন অমেরুদণ্ডী প্রাণীদের মধ্যে রয়েছে টারডিগ্রেড, এনিলিডা এবং আর্থ্রোপোড, এবং প্রিয়াপুলিডা (যাদের একটি ইভার্সিবল গলবিল রয়েছে) অন্তর্ভুক্ত।
সুতাকৃমির "গলবিল" হলো মাথার পেশীবহুল খাদ্য পাম্প, ক্রস-সেকশনে ত্রিভুজাকার যা খাদ্য পিষে সরাসরি অন্ত্রের মধ্যে স্থানান্তর করে। একটি একমুখী কপাটক গলবিলকে মল-নি:সারক নলের সাথে সংযুক্ত করে।
তথ্যসূত্র
সাধারণ
গ্রহণী (ক্ষুদ্রান্ত্র)
পরিপাক তন্ত্রের শারীরস্থানের আলোচনায় গ্রহণী(Duodenum) বলতে ক্ষুদ্রান্ত্রের প্রথম এবং ক্ষুদ্রতম অংশকে বোঝায়, যা ফাঁপা নলাকৃতির ও প্রায় ২৫-৩০ সেন্টিমিটার দীর্ঘ। একে ইংরেজি পরিভাষায় ডিওডেনাম বা ডুওডেনাম বলে। গ্রহণী পাকস্থলীকে ঊর্ধ্বান্ত্রের (জেজুনামের) সাথে যুক্ত করে এবং এখানেই অধিকাংশ রাসায়নিক পরিপাক সম্পন্ন হয়। গ্রহণীর কাঠামো গ্রহণীকন্দ (ডুওডেনাল বাল্ব) দিয়ে শুরু হয় এবং ট্রেইট্‌সের সন্ধিবন্ধনীতে (ট্রেইটস লিগামেন্ট) গিয়ে শেষ হয়। গ্রহণীকে ঊর্ধ্ব, নিম্নগামী, নিম্ন ও ঊর্ধ্বগামী --- এই চারটি অংশে ভাগ করা যায়। অংশগুলি মিলে ইংরেজি "সি" অক্ষরের (C) মতো আকৃতির একটি নল গঠন করে, যে নলটি অগ্ন্যাশয়ের মস্তককে পেঁচিয়ে থাকে।
ইংরেজি "ডিওডেনাম" বা "ডুওডেনাম" নামটি লাতিন পদগুচ্ছ duodenum digitorum থেকে এসেছে, যার অর্থ "বারো আঙুলের সমান দীর্ঘ"।
কাজ
ক্ষুদ্রান্ত্রে গ্রহণীই খাদ্যের রাসায়নিক ভাঙনের মূল কাজ করে। ব্রুনারের গ্রন্থিগুলি থেকে গ্রহণীতে শ্লেষ্মা (মিউকাস) নিঃসৃত হয়। গ্রহণীর প্রাচীর খুবই পাতলা এক স্তর কোষ নিয়ে গঠিত, যাদেরকে শ্লৈষ্মিক পেশী (muscularis mucosae) বলে। গ্রহণীর অম্লত্ব-ক্ষারত্ব সূচক বা পিএইচ (pH) প্রায় ৬।
পরিপাক নালি
পরিপাক নালী (Gastrointestinal tract,GI tract, digestive tract, alimentary canal নামেও পরিচিত) হলো একটি পরিপাক তন্ত্রের একটি বিশেষ রাস্তা বা নালী যা মুখ গহ্বর থেকে শুরু হয়ে পায়ু পর্যন্ত বিস্তৃত। পরিপাক নালী পরিপাক তন্ত্রের সব প্রধান অঙ্গ নিয়ে গঠিত। যেমন মানুষ ও অন্যান্য প্রাণীর ক্ষেত্রে খাদ্যনালী, পাকস্থলি এবং ক্ষুদ্রান্ত্র বৃহদান্ত্রে বিভক্ত। মুখ দিয়ে খাবার নেয়া হয়। এরপর চর্বনের ফলে ক্ষুদ্র ক্ষুদ্র কণায় ভাঙে। এরপর খাদ্যবস্তু থেকে সঠিক মাত্রায় পুষ্টি গৃহীত হয় এবং শক্তি শোষিত হয়। পরিশেষে বর্জ্য পায়ুর মাধ্যমে বের করে দেয়া হয়। Gastrointestinal একটি বিশেষণ যার অর্থ পাকস্থলি এবং অন্ত্র সম্পর্কিত।
অধিকাংশ প্রাণীর একটি পরিপূর্ণ পরিপাক তন্ত্র রয়েছে। যারা ব্যতিক্রমী তারা প্রাককেন্দ্রিক। যেমনঃ স্পঞ্জীর হজমের জন্য তাদের সারা শরীরে ছোট ছিদ্র (অস্টিয়া) থাকে এবং মলত্যাগের জন্য একটি বৃহত্তর পৃষ্ঠীয় ছিদ্র (অস্কুলাম) থাকে। কম্ব জেলিতে একটি অঙ্কীয় মুখ ছিদ্র এবং পৃষ্ঠীয় পায়ূ ছিদ্র উভয়ই থাকে, যেখানে সিনিডারিয়ান এবং অ্যাকোয়েলগুলির জন্য একটি একক ছিদ্র থাকে। হজম এবং নিষ্কাশন উভয়ই হয়ে থাকে।
মানুষের পরিপাক তন্ত্র খাদ্যনালী, পাকস্থলী, অন্ত্র এবং হজমের আনুষঙ্গিক অঙ্গ (জিহ্বা, লালা গ্রন্থি, অগ্ন্যাশয়, যকৃত এবং পিত্তথলি) নিয়ে গঠিত। এটি উর্ধ্ব পরিপাক নালী এবং নিম্ন পরিপাক নালীতে বিভক্ত।পরিপাক নালীতে মুখ এবং মলদ্বারের মধ্যবর্তী সমস্ত কাঠামো অন্তর্ভুক্ত থাকে। একটি অবিচ্ছিন্ন পথ তৈরি করে যা হজমের প্রধান অঙ্গগুলিকে যথা, পাকস্থলী, ক্ষুদ্রান্ত এবং বৃহদান্ত্রকে অন্তর্ভুক্ত করে। সম্পূর্ণ মানুষের পরিপাকতন্ত্রকে অগ্র, মধ্য এবং পশ্চাদেশে বিভক্ত করা যেতে পারে, যা প্রতিটি অংশের খুটিনাটি বিষয়কে প্রতিফলিত করে। ময়নাতদন্তে দেখা যায় পুরো মানব পরিপাক নালী প্রায় নয় মিটার (৩০ ফুট) লম্বা। জীবন্ত দেহে এটি যথেষ্ট ছোট কারণ অন্ত্রগুলির মসৃণ পেশী কলার গাত্রগুলি সংকুচিত অবস্থায় অবস্থায় থাকে, তবে প্রয়োজন মাফিক সেগুলো শিথিল হতে পারে।
পরিপাক নালীর অন্ত্রে মাইক্রোবায়োটা থাকে, যার মধ্যে প্রায় ১০০০টি বিভিন্ন স্ট্রেন ব্যাকটেরিয়া রোগ প্রতিরোধ ক্ষমতা, বিপাক ক্রিয়ায় এবং অন্যান্য অনেক অণুজীব নিয়ন্ত্রনে বিভিন্ন ভূমিকা রাখে । পরিপাক নালীর কোষগুলি হজম প্রক্রিয়া নিয়ন্ত্রণে সাহায্য করার জন্য হরমোন নিঃসরণ করে। গ্যাস্ট্রিন, সিক্রেটিন, কোলেসিস্টোকিনিন এবং ঘেরলিন সহ এই পাচক হরমোনগুলি হয় কোষের মধ্য নিয়ন্ত্রিত নয়তোবা স্বনিয়ন্ত্রিত পন্থায় (intracrine or autocrine mechanisms)মাধ্যমে নিয়ন্ত্রণ করা হয়। যে কোষগুলি এই হরমোনগুলি নিঃসরণ করে সে কোষগুলির কাঠামো বিবর্তন এর মাধ্যমে উন্নত হয়েছে বলে মনে করা হয়।
মানব পৌষ্টিক তন্ত্র
গঠনঃ
ঊর্ধ্ব পরিপাক নালি
Main articles: মুখ, গলবিল, খাদ্যনালী, পাকস্থলী এবং ডিউডেনাম।
উপরের পরিপাক নালী মুখ, গলবিল, খাদ্যনালী, পাকস্থলী এবং ডিউডেনাম নিয়ে গঠিত। উর্ধ্ব এবং নিম্ন পরিপাক নালীর সীমানা হল ডিউডেনামের সাসপেনসরি পেশী। এটি অগ্র এবং মধ্য গাটের মধ্যে সীমানাকে আলাদা করে এবং চিকিৎসকগণ এটিকে "উর্ধ্ব" বা "নিম্ন" অংশ হিসাবে পরিপাকতন্ত্রকে ভাগ করে থাকেন। ব্যবচ্ছেদ করার পরে, ডিউডেনাম একটি একীভূত অঙ্গ বলে মনে হতে পারে, তবে এটির কার্য, অবস্থান এবং অভ্যন্তরীণ শারীরবৃত্তির কাজের উপর ভিত্তি করে চারটি বিভাগে বিভক্ত। ডিউডেনামের চারটি অংশ নিম্নরূপ (পাকস্থলী থেকে শুরু করে জেজুনামের দিকে ): শুরু, নিম্নগামী, আনুভুমিক, ঊর্ধ্ব গামী ( bulb, descending, horizontal, and ascending)।  দৃঢ় মোলায়েম পেশী দ্বারা ঊর্ধ্বমুখী ডিওডেনাম ডায়াফ্রামের সাথে যুক্ত থাকে।
দৃঢ় মোলায়েম পেশী একটি গুরুত্বপূর্ণ শারীরবৃত্তীয় অংশ যা ক্ষুদ্রান্তের প্রথম এবং দ্বিতীয় অংশ যথাক্রমে ডিওডেনাম এবং জেজুনামকে আলাদা করে। এটি একটি পাতলা পেশী যা ভ্রূণীয় মেসোডার্ম থেকে উৎপন্ন।
নিম্ন পরিপাক নালি
নিম্ন পরিপাক নালীর মধ্যে ক্ষুদ্রান্ত্রের বেশিরভাগ এবং বৃহদন্ত্রের সম্পূর্ণ অংশ অন্তর্ভুক্ত থাকে। মানুষের শরীরে অন্ত্র হল পরিপাক নালীর অংশ যা   পাকস্থলীর পাইলোরিক স্ফিঙ্কটার থেকে মলদ্বার পর্যন্ত বিস্তৃত এবং অন্যান্য স্তন্যপায়ী প্রাণীর মতো, দুটি অংশ নিয়ে গঠিত: ক্ষুদ্রান্ত্র এবং বৃহদন্ত্র. মানুষের ক্ষুদ্রান্ত্রকে তিনটি অংশে বিভক্ত করা হয় ডিওডেনাম, জেজুনাম এবং ইলিয়াম। আবার বৃহদান্ত্র সিকাম, ঊর্ধ্বমুখী(একসেন্ডিং), অনুভূমিক (ট্রান্সভার্স), নিম্নগামী (ডিসেন্ডিং) এবং সিগময়েড কোলন, মলদ্বার বা রেক্টাম ও পায়ূতে বিভক্ত।
ক্ষুদ্রান্ত্রঃ
ক্ষুদ্রান্ত্র ডিউডেনাম থেকে শুরু হয় এবং এটি নলাকার, সাধারণত ৬ থেকে ৭ মিটার লম্বা হয়। একজন প্রাপ্তবয়স্ক মানুষের ক্ষুদ্রান্ত্র প্রায় ৩০ বর্গ মিটার (৩২০ বর্গ ফুট)। বৃত্তাকার আঙ্গুলি ভাঁজ, ভিলাই এবং মাইক্রোভিলাই-র সংমিশ্রণ এর শোষণকারী এলাকাকে প্রায় ৬০০-গুণ বাড়িয়ে দেয়, যা সমগ্র ক্ষুদ্রান্ত্রে প্রায় ২৫০ বর্গ মিটার (২৭০০ বর্গ ফুট) পৃষ্ঠ তৈরি করে। এর প্রধান কাজ হজমের ফলে উৎপন্ন দ্রব্য (কার্বোহাইড্রেট, প্রোটিন, লিপিড এবং ভিটামিন) রক্ত প্রবাহে শোষণ করা। তিনটি প্রধান বিভাগ আছে:
১। ডিওডেনাম: একটি ছোট অংশ (প্রায় ২০-২৫ সেমি লম্বা ) যা পাকস্থলি থেকে কাইম এবং অগ্ন্যাশয়ের পিত্ত থলি থেকে পিত্তরস এবং অন্যান্য হজমের এনজাইম সংগ্রহ করে। এই পরিপাকের এনজাইমগুলি প্রোটিনকে ভেঙে দেয় এবং পিত্ত চর্বিকে ক্ষুদ্র ক্ষুদ্র অংশে পরিণত করে। ডিউডেনামে ব্রুনারের গ্রন্থি রয়েছে যা বাইকার্বোনেটযুক্ত শ্লেষ্মা-সমৃদ্ধ ক্ষারীয় রস তৈরি করে। এই নিঃসরণগুলি, অগ্ন্যাশয় থেকে বাইকার্বোনেটের সংমিশ্রণে, কাইমে থাকা পাকস্থলীর অ্যাসিডগুলিকে নিস্ক্রিয় করে।
২। জেজুনাম: এটি ক্ষুদ্রান্ত্রের মধ্যভাগ। এটি ডিওডেনামকে ইলিয়ামের সাথে সংযুক্ত করে। এটি প্রায় ২.৫ মিটার (৮.২ ফুট) দীর্ঘ এবং এতে বৃত্তাকার ভাঁজ রয়েছে যা প্লিকা সার্কুলার এবং ভিলাই নামেও পরিচিত যা এর পৃষ্ঠের ক্ষেত্রফল বৃদ্ধি করে। হজমের দ্রব্যগুলো (শর্করা, অ্যামিনো অ্যাসিড এবং ফ্যাটি অ্যাসিড) এখানে রক্ত প্রবাহে শোষিত হয়।
৩।ইলিয়ামঃ ক্ষুদ্রান্ত্রের শেষ অংশ। এটি প্রায় ৩ মিটার লম্বা, এবং জেজুনামের মতো ইলিয়ামেরও খাঁজা কাটা ভিলাই রয়েছে। এটি প্রধানত ভিটামিন বি১২ এবং পিত্ত অ্যাসিড শোষণ করে। সেইসাথে অন্য কোন অবশিষ্ট পুষ্টিও শোষন করে।
বৃহদান্ত্রঃ
বৃহদান্ত্রকে কোলনও বলা হয়ে থাকে। এটি সিকাম, রেকটাম ও পায়ু নিয়ে গঠিত। এর মধ্যে এপেন্ডিক্সও অবস্থিত, যা সিকামের সাথে যুক্ত। বৃহদান্ত্রের ভাগ গুলো হলো:
১। সিকামঃ কোলনের প্রথম অংশ।
২। ঊর্ধ্ব মুখী (এসেন্ডিং) কোলনঃ পেটের পিছনের দেয়ালে থাকে।
৩। রাইট কলিক ফ্লেক্সার
৪। ট্রান্সভার্স কোলন
৫। লেফট কলিক ফ্লেক্সার
৬। ডিসেন্ডিং কোলন
৭। সিগময়িড কোলন
৮। মলাশয় (রেকটাম)
৯। পায়ুনালী (এনাল ক্যানেল)
বৃহদন্ত্রের প্রধান কাজ হল পানি এবং লবণ শোষণ করা। একজন প্রাপ্তবয়স্ক মানুষের বৃহৎ অন্ত্রের ক্ষেত্রফল প্রায় ২ বর্গ মিটার (২২ বর্গ ফুট)
বেসামরিক বিমান চলাচল
থাম্ব|256x256পিক্সেল| ২০০৯ সালে নির্ধারিত এয়ারলাইন ট্র্যাফিক বেসামরিক বিমান চলাচল দুটি প্রধান শ্রেণীর একটি, যা ব্যক্তিগত, বাণিজ্যিক সহ সকল ধরনের অসামরিক বিমান চলাচলের প্রতিনিধিত্ব করে‌। বিশ্বের অধিকাংশ দেশ ইন্টারন্যাশনাল সিভিল এভিয়েশন অর্গানাইজেশনের (আইসিএও) এর সদস্য এবং এজেন্সিটির মাধ্যমে বেসামরিক বিমানের জন্য নির্ধারিত সাধারণ মান এবং প্রস্তাবিত অনুশীলন প্রতিষ্ঠায় একত্র হয়ে কাজ করে।
বেসামরিক বিমান চলাচলে দুটি প্রধান বিভাগ অন্তর্ভুক্ত:
যদিও নির্ধারিত বিমান পরিবহনের যাত্রী সংখ্যার দিক থেকে বৃহত্তর অপারেশন হলো মার্কিন যুক্তরাষ্ট্রের। মার্কিন যুক্তরাষ্ট্রের জিএ(জেনারেল এভিয়েশন) যে কোন স্বতন্ত্র বিমান সংস্থার চেয়ে প্রতি বছর ১৬৬ মিলিয়ন বেশি যাত্রী বহন করে, যদিও বিশ্বব্যাপী সব এয়ারলাইন্সের তুলনায় কম। ২০০৪ সাল থেকে, মার্কিন এয়ারলাইন্সগুলো সম্মিলিতভাবে প্রতি বছর ৬০০ মিলিয়ন যাত্রী বহন করেছে, এবং ২০১৪ সালে তারা একটি সম্মিলিতভাবে ৬৬২,৮১৯,২৩২ জন যাত্রী বহন করে।
দিনাজপুর জেলা
দিনাজপুর জেলা বাংলাদেশের উত্তর-পশ্চিমাঞ্চলের রংপুর বিভাগের একটি অন্যতম প্রাচীন ও বৃহৎ জেলা। উপজেলার সংখ্যানুসারে দিনাজপুর বাংলাদেশের একটি “এ” শ্রেণীভুক্ত জেলা। দিনাজপুর জেলা আয়তনে উত্তরবঙ্গের ১৬টি জেলার মধ্যে বৃহত্তম।
বেসামরিক বিমান চলাচল
কিছু দেশ এছাড়াও একটি নিয়ন্ত্রক পার্থক্য ব্যবহার করে যে বিমান ভাড়া করে উড়ানো হয় কিনা যেমন: থাম্ব| একটি [[ব্রিটিশ এয়ারওয়েজ|ব্রিটিশ এয়ারওয়েজের বোয়িং ৭৪৭-৪০০ লন্ডনের হিথ্রো বিমানবন্দর ছেড়ে যাচ্ছে। এটি বাণিজ্যিক বিমান পরিষেবার একটি উদাহরণ।]] সকল নির্ধারিত বা শিডিওলড বিমান পরিবহন বাণিজ্যিক, কিন্তু সাধারণ বিমান হয় বাণিজ্যিক বা ব্যক্তিগত হতে পারে। সাধারণত, পাইলট, বিমান এবং অপারেটর কে পৃথক ভাবে বাণিজ্যিক লাইসেন্স, রেজিস্ট্রেশন এবং অপারেশন সার্টিফিকেটের মাধ্যমে বাণিজ্যিক কার্যক্রম সম্পন্ন করার অনুমতি নিতে হয়।
দিনাজপুর জেলা
প্রাচীনকালে অবস্থান ও সীমানা
প্রাচীনকাল থেকে বর্তমান পর্যন্ত ইতিহাস পর্যালোচনা করলে দিনাজপুরের ইতিহাস সম্পর্কে ঐতিহাসিকদের মধ্যে অনেক মতপার্থক্য দেখা যায়। দামোদরপুরে প্রাপ্ত গুপ্তযুগের পাঁচটি তাম্রলিপি, বৈগ্রামে প্রাপ্ত কুমারগুপ্তের শাসনকালের একটি তাম্রলিপি ও বেলোয়াতে প্রাপ্ত প্রথম মহীপাল ও তৃতীয় বিগ্রহ পালের শাসনকালে প্রাপ্ত দুইটি তাম্রলিপি পাঠে জানা যায়, গুপ্ত যুগ থেকে আরম্ভ করে প্রথম মহীপালের রাজত্ব কাল পর্যন্ত পুণ্ড্রবর্ধন ভুক্তির অধীনে অন্যান্য বিষয়ের মধ্যে কোটিবর্ষ ও পঞ্চনগরী নামক দুটি বিষয় ছিল। কোটিবর্ষ বিষয় ছিল ভারতের পশ্চিম দিনাজপুরের অন্তর্গত গঙ্গারামপুর থানার নিকটবর্তী বাণগড় বা কোটিবর্ষ নামক স্থানে। বিষয় বলতে মূলত জেলা জাতীয় প্রশাসনিক অবকাঠামোকে বোঝায়।
পঞ্চনগরী বিষয় কোথায় ছিল, তা আজ পর্যন্ত নির্ধারিত হয়নি। গ্রিক ইতিহাসে বর্ণিত পেন্টাপলিস এবং গুপ্ত ও পালযুগের বিভিন্ন তাম্রলিপিতে উল্লিখিত পঞ্চনগরী যে অভিন্ন, তাতে কোনো সন্দেহ নেই। প্রথম মহীপালের রাজত্বের পর পরই যে পঞ্চনগরীর অবনতি ঘটে, তার প্রমাণ পাওয়া যায় প্রথম মহীপাল ও তৃতীয় বিগ্রহ পালের বেলওয়া তাম্রলিপি থেকে। বাণগড় তাম্রলিপি ও দামোদরপুর তাম্রলিপিগুলি থেকে জানা যায় যে, কোটিবর্ষ বিষয়ের পূর্ব সীমানা ছিল খুব সম্ভবত ফুলবাড়ি থানার পূর্ব দিক দিয়ে প্রবাহিত করতোয়া নদী এবং করতোয়ার যে প্রবাহটি বিরামপুরের উত্তরে যমুনা নদীর সঙ্গে মিলিত হয়েছিল, তা বোধহয় ফুলবাড়ি-বিরামপুর অঞ্চলে কোটিবর্ষ বিষয়ের দক্ষিণ সীমা নির্দেশ করত। এর পরে যমুনা নদীই ছিল কোটিবর্ষ বিষয়ের পূর্ব সীমানা। দামোদরপুর তাম্রলিপির চণ্ডীগ্রাম খুব সম্ভব বর্তমান চন্ডীপুর।
বেসামরিক বিমান চলাচল
ইতিহাস
দ্বিতীয় বিশ্বযুদ্ধের পর, বাণিজ্যিক বিমান পরিবহন দ্রুত বৃদ্ধি পায়। বেশিরভাগ ক্ষেত্রে প্রাক্তন সামরিক পাইলট ব্যবহার করে মানুষ এবং পণ্য পরিবহন শুরু হয়। যে সব কারখানা বোমারু বিমান উৎপাদন করেছিল তারা দ্রুত ডগলাস ডিসি-৪ এর মত যাত্রীবাহী বিমান উৎপাদনে অভিযোজিত হয়। এই বৃদ্ধি বিশ্বব্যাপী সামরিক বিমানবন্দর স্থাপন দ্বারা ত্বরান্বিত হয়, হয় যুদ্ধ ব্যবহার বা প্রশিক্ষণের জন্য যাতে এগুলো সহজেই বেসামরিক বিমান চলাচলের ব্যবহারের জন্য পরিণত হতে পারে। প্রথম বাণিজ্যিক জেট বিমান ছিল ব্রিটিশ ডি হাভিল্যান্ড ধূমকেতু। ১৯৫২ সালে, ব্রিটিশ রাষ্ট্রীয় বিমান সংস্থা বিওএসি ধূমকেতু কে ব্যবহার নির্ধারিত সেবা চালু করে। যদিও এটি একটি প্রযুক্তিগত অর্জন ছিল, বিমানটি অত্যন্ত ব্যর্থতার প্রতীক হিসাবে চিন্হিত হয়। এটিতে জানালার আকৃতি কারণে ধাতব ক্লান্তির সৃষ্টি হয় যার ফলে ফাটল সৃষ্টি করে। যখন সমস্যা দূর করা হয়, অন্যান্য জেট বিমান যেমন বোয়িং ৭০৭ এর মতো বিমানগুলো ইতোমধ্যে সার্ভিসে প্রবেশ করেছে।
দিনাজপুর জেলা
প্রাচীনকালে অবস্থান ও সীমানা
বৈগ্রাম ও বেলওয়া তাম্রলিপিদ্বয় থেকে ধারণা করা যায় যে, পঞ্চনগরী বিষয়ের পশ্চিম সীমানা ছিল খুব সম্ভব প্রাচীন যমুনা নদী এবং উত্তর ও পূর্ব সীমানা ছিল খুব সম্ভব যথাক্রমে করতোয়া নদীর একটি প্রবাহ ও করতোয়া নদী। দক্ষিণ দিকে এ বিষয়ের সীমানা কতদূর পর্যন্ত প্রসারিত ছিল, তার সঠিক বিবরণ পাওয়া যায় না। তবে পুণ্ড্রবর্ধনের নিকটবর্তী অঞ্চলে শিলবর্ষ নামক একটি বিষয়ের সন্ধান পাওয়া যায়। এ বিষয়ের উত্তরেই ছিল খুব সম্ভব পঞ্চনগরীর দক্ষিণ সীমানা। এ তথ্য থেকে ধারণা করা যায় যে, দিনাজপুর জেলার নবাবগঞ্জ থানার প্রায় সম্পূর্ণ এলাকা, ঘোড়াঘাট থানার সম্পূর্ণ অংশ, হাকিমপুর ও বিরামপুর থানার অধীনে যমুনা নদীর পূর্বতীরবর্তী এলাকা, রংপুর জেলার গোবিন্দগঞ্জ থানার অধীনে করতোয়ার পশ্চিমে তীরবর্তী অঞ্চল, বগুড়া জেলার ক্ষেতলাল ও পাঁচবিবি থানাদ্বয়ের সমগ্র অঞ্চল এবং জয়পুরহাট থানার কিছু অংশ নিয়ে গঠিত ছিল পঞ্চনগরী।
বেসামরিক বিমান চলাচল
বেসামরিক বিমান চলাচল কর্তৃপক্ষ
কনভেনশন অন ইন্টারন্যাশনাল সিভিল এভিয়েশন ("শিকাগো কনভেনশন") ১৯৪৪ সালে প্রতিষ্ঠিত হয়; এতে বলা হয়েছে যে বিমান পরিবহনের নিরাপত্তা, দক্ষতা এবং নিয়মিতব্যবহারের জন্য আকাশসীমার ব্যবহারের সমন্বয় সাধন এবং প্রমিত করতে স্বাক্ষরকারীদের সম্মিলিতভাবে কাজ করা উচিত। সাক্ষরকারী দেশের সংখ্যা ১৯৩। বেসামরিক বিমান চলাচলের নিম্নলিখিত ক্ষেত্রগুলি রক্ষণাবেক্ষণের জন্য দেশভিত্তিক একটি করে বেসামরিক বিমান পরিবহন কর্তৃপক্ষও (যেমন মার্কিন যুক্তরাষ্ট্রে এফএএ) রয়েছে।
পরিসংখ্যান
বিশ্বব্যাংক ২০১৫ সালে ৩.৪৪ বিলিয়ন পরিবহন কৃত যাত্রীর প্রাথমিক সর্বোচ্চ তালিকা সহ বিশ্বব্যাপী প্রতি বছর পরিবহনকৃত যাত্রীর সংখ্যার তালিকা তৈরি করেছে। একইভাবে, বিশ্বব্যাপী নিবন্ধিত বাহকের টেকঅফের সংখ্যা ২০১৫ সালে প্রায় ৩ মিলিয়নের শিখরে পৌঁছেছে। ২০১৬ সালের জানুয়ারি মাসে বিশ্বব্যাপী মৌসুমী ভাবে সমন্বয়কৃত রাজস্ব যাত্রী কিলোমিটারে (আরপিকে) ৫৫০ বিলিয়ন কিলোমিটার (৩,৭০০ এইউ) (বছরে ৬.৬ ট্রিলিয়ন যাত্রী প্রায় প্রতি ২০ কিলোমিটারে), যা এক বছরের তুলনায় ৭% বৃদ্ধি পেয়েছে।
দিনাজপুর জেলা
প্রাচীনকালে অবস্থান ও সীমানা
এদিক থেকে বিচার করতে গেলে চরকাই-বিরামপুরকে পঞ্চনগরী বলে ধরে নেওয়া অধিক যুক্তিসঙ্গত বলে মনে হয়। চরকাই-বিরামপুর এলাকায় ৫টি ভিন্ন ভিন্ন অথচ একত্রে সংযোজিত নগরের ধ্বংসাবশেষ বেশ পরিষ্কারভাবে বিদ্যমান। চন্ডিপুর-গড় পিঙলাইকে কোটিবর্ষ বিষয়ের অধীনে ধরে বাদ দিলেও আরও ৫টি স্বতন্ত্র নগরীর চিহ্ন সহজেই ধরা পড়ে। এগুলি ছিল নিম্নরূপ
প্রাচীন যুগ
দিনাজপুর একসময়ে পুণ্ড্রবর্ধনের অংশ ছিল। লক্ষ্ণৌতির রাজধানী দেবকোটের অবস্থান ছিল দিনাজপুর সদরের ১১ মাইল দক্ষিণে।
ব্রিটিশ শাসন
১৭৬৫ সালে দেওয়ানি গ্রহণের ফলে দিনাজপুর জেলা ব্রিটিশ ইস্ট ইন্ডিয়া কোম্পানির নিয়ন্ত্রণভুক্ত হয়। ১৭৭২ সালে দিনাজপুরে একজন ইংরেজ কালেক্টর নিয়োগ দেওয়া হয়। সেই সময় এই অঞ্চলের অরাজকতার কুখ্যাতি ছড়িয়ে পড়ে। ১৭৮৬ সালে এখানে ইংরেজ শাসকদের দ্যা ব্রিটিশ অ্যাডমিনিস্ট্রেটিভ কন্ট্রোল (The British Administrative Control) গঠিত হয়। সেই সময় লক্ষ্ণৌতি, বাজিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা (তখনকার ঘোড়াঘাট জেলা) গঠিত হয়। দিনাজপুর সদরে জেলা সদর গঠিত হয়। ১৭৮৬ সালে ম্যারিয়ট নামে একজনকে কালেকটরের দায়িত্ব দেওয়া হয়। তারপর রেড ফার্ন ও ভ্যানসিটার্ট অল্প সময়ের জন্য দিনাজপুরের কালেকটর নিযুক্ত হন। পরবর্তী কালেকটর হ্যাচ জেলার বিচারের কাজেও নিযুক্ত হন। সেই সময় জেলা প্রশাসনের সীমানা মালদা ও বগুড়ার দিকে অগ্রসর হয়। আঠারো শতকের শেষ দিকে দিনাজপুরে নীল চাষ শুরু হয়।
দিনাজপুর ছিল অবিভক্ত বাংলার সর্ববৃহৎ জেলা। বগুড়া, মালদা, রাজশাহী, রংপুর ও পূর্ণিয়া জেলার বেশকিছু অংশ তখন দিনাজপুরের অন্তর্ভুক্ত ছিল। ১৮৫৭-৬১ সালের জরিপ অনুসারে দিনাজপুর জেলার আয়তন ছিল । প্রশাসনিক ও আইন প্রয়োগের সুবিধার্থে ১৭৯৫ থেকে ১৮০০ সালের মধ্যে জেলার একটি বিশাল অংশ রাজশাহী, রংপুর ও পূর্ণিয়ার অন্তর্ভুক্ত করা হয়। ১৮৩৩ সালে আবার বেশ কিছু এলাকা বগুড়া ও মালদায় চলে যায়। পরবর্তীতে ১৮৬৪-৬৫, ১৮৬৮ ও ১৮৭০ সালে আরো এলাকা মালদা ও বগুড়া জেলার অধীনে স্থানান্তর করা হয়। সবশেষে ১৮৯৭-৯৮ সালে সম্পূর্ণ মহাদেবপুর থানাকে রাজশাহীর অন্তর্ভুক্ত করা হয়। সেই সময় শুধু ঠাকুরগাঁও উপবিভাগ ব্যতীত সম্পূর্ণ দিনাজপুর জেলা কালেকটরের অধীনে শাসিত হতো।
১৮৫৬ সালে দিনাজপুর পৌরসভা প্রতিষ্ঠিত হয়। বাংলার প্রথম দিককার ৪০টি পৌরসভার মধ্যে এটি অন্যতম। শুরুতে ডেপুটি ম্যাজিস্ট্রেটের নেতৃত্বে টাউন কমিটি পৌরসভা শাসন করত। পরবর্তীতে ১৮৬৮ সালে 'জেলা শহর আইন'-এ ডেপুটি ম্যাজিস্ট্রেটের বদলে একজন চেয়ারম্যান নিযুক্ত করার বিধান রাখা হয় এবং চেয়ারম্যানকে ডেপুটি ম্যাজিস্ট্রেটের সমমর্যাদায় আসীন করা হয়। ১৮৬৯ সালে প্যাটারসন নামক একজনকে দিনাজপুর পৌরসভার চেয়ারম্যান নিযুক্ত করা হয়।
সাম্প্রতিক ইতিহাস
১৯৪৭ সালে দেশভাগের সময়ে দিনাজপুরের একটি বড় অংশ পশ্চিমবঙ্গে চলে যায় এবং তার নাম হয় পশ্চিম দিনাজপুর জেলা। ১৯৮৪ সালে দিনাজপুরের দুটি মহকুমা ঠাকুরগাঁও ও পঞ্চগড় পৃথক জেলায় পরিণত হয়।
মুক্তিযুদ্ধে অবদান
১৯৭১ সালের মুক্তিযুদ্ধে দিনাজপুর ৬ ও ৭ নং সেক্টরের অধীনে ছিল। ৬ নং সেক্টরের আওতায় ছিল দিনাজপুরের ঠাকুরগাঁও এবং দিনাজপুরের দক্ষিণাঞ্চল ছিল ৭ নং সেক্টরের আওতায়। ২৯ মার্চ ফুলবাড়ী উপজেলার দিনাজপুর রোডে পাকবাহিনীর সঙ্গে মুক্তিযোদ্ধাদের লড়াইয়ে মুক্তিযোদ্ধারা পাকবাহিনীর কয়েকটি গাড়ি, গোলাবারুদ, অস্ত্রশস্ত্রসহ বহু রসদপত্র দখল করে। ৮ এপ্রিল পার্বতীপুর উপজেলার রামকৃষ্ণপুর, বাগবাড়ী ও পেয়াদাপাড়ায় পাকবাহিনী প্রায় ৩০০ লোককে নির্মমভাবে হত্যা করে এবং ঘরবাড়ি পুড়িয়ে দেয়। ১৯ এপ্রিল পাকবাহিনী হাকিমপুর উপজেলার হিলি আক্রমণ করে। হাকিমপুর ছাতনীতে পাকবাহিনী ও মুক্তিযোদ্ধাদের লড়াইয়ে ২ জন মুক্তিযোদ্ধা শহীদ হন। বিরামপুর উপজেলার কেটরা হাটে মুক্তিযোদ্ধা ও পাকবাহিনীর লড়াইয়ে ৭ জন পাকসেনা নিহত এবং ১৬ জন মুক্তিযোদ্ধা শহীদ হন। ২০ জুলাই পাকসেনারা নবাবগঞ্জ উপজেলার খয়েরগনি গ্রামে ২১ জন নিরীহ লোককে নির্মমভাবে হত্যা করে। তারা ১০ অক্টোবর নবাবগঞ্জ উপজেলার চড়ারহাটে ১৫৭ জন নিরীহ লোককে হত্যা করে। ১৩ নভেম্বর পাকবাহিনী বিরল উপজেলার বিজোড় ইউনিয়নের বহলায় ৩৭ জন নিরীহ লোককে হত্যা করে। ২১ নভেম্বর-১১ ডিসেম্বর হাকিমপুর উপজেলার বিভিন্ন স্থানে পাকবাহিনীর সঙ্গে মুক্তিযোদ্ধাদের লড়াইয়ে প্রায় ৩৪৫ জন মুক্তিযোদ্ধা শহীদ হন। ডিসেম্বর মাসের প্রথম সপ্তাহে বীরগঞ্জ উপজেলার ভাতগাঁও ব্রিজের পূর্বপাড়ে মুক্তিযোদ্ধাদের আক্রমণে প্রায় ৫০ জন পাকসেনা নিহত হয় এবং পাকবাহিনীর দুটি ট্যাংক ধ্বংস হয়। লড়াইয়ে কয়েকজন মুক্তিযোদ্ধা শহীদ হন। ৪ ডিসেম্বর তারিখে সাধারণ জনগণ বিরামপুর উপজেলার বেপারীটোলায় একটি জীপ আক্রমণ করে কয়েকজন পাকসেনাকে হত্যা করে। ১৫ ডিসেম্বর বগুলাখারীতে পাকবাহিনীর সঙ্গে মুক্তিযোদ্ধাদের লড়াইয়ে ৩০ জন মুক্তিযোদ্ধা শহীদ হন। এছাড়াও বিরল উপজেলার  বহবল দীঘিতে পাকবাহিনীর সঙ্গে মুক্তিযোদ্ধাদের লড়াইয়ে প্রায় ১০০ জন পাকসেনা নিহত হয়। কাহারোল উপজেলায় পাকবাহিনীর সঙ্গে মুক্তিযোদ্ধাদের লড়াইয়ে ১০ জন পাকসেনা ও ৭ জন নিরীহ বাঙালি নিহত হয়।
প্রতিষ্ঠা ও নামকরণ
দিনাজপুর জেলা ১৭৮৬ সালে প্রতিষ্ঠিত হয়। জনশ্রুতি আছে, জনৈক দিনাজ অথবা দিনারাজ দিনাজপুর রাজপরিবারের প্রতিষ্ঠাতা। তার নামানুসারেই রাজবাড়িতে(রাজবাটী) অবস্থিত মৌজার নাম হয় "দিনাজপুর"। পরবর্তীতে ব্রিটিশ শাসকরা ঘোড়াঘাট সরকার বাতিল করে নতুন জেলা গঠন করে এবং রাজার সম্মানে জেলার নামকরণ করে "দিনাজপুর"।
অবস্থান ও আয়তন
দিনাজপুর জেলার উত্তরে ঠাকুরগাঁও জেলা ও পঞ্চগড় জেলা, দক্ষিণে গাইবান্ধা জেলা ও জয়পুরহাট জেলা, পূর্বে নীলফামারী জেলা ও রংপুর জেলা এবং পশ্চিমে ভারতের পশ্চিমবঙ্গ। এই জেলার মোট আয়তন প্রায় ৩৪৩৮ বর্গ কিলোমিটার। thumb|দিনাজপুর রেলওয়ে ব্রিজ
উপজেলা ভিত্তিক আয়তন
দিনাজপুর জেলায় মোট ১৩টি উপজেলা ও ৯টি পৌরসভা আছে।
উপজেলা
এর মধ্যে আয়তনের দিক থেকে সবচেয়ে বড় হলো বীরগঞ্জ উপজেলা (৪১৩ বর্গ কিমি; প্রায় ১২.০১% স্থান নিয়ে) এবং সবচেয়ে ছোট হলো হাকিমপুর উপজেলা (৯৯.৯২ বর্গ কিমি)।
পৌরসভা
এছাড়াও দিনাজপুর জেলায় মোট ১০৩টি ইউনিয়ন ও প্রায় ২১৪২টি গ্রাম রয়েছে।
জনসংখ্যা উপাত্ত
দিনাজপুর জেলার জনসংখ্যা ২৬,৪২,৮৫০ জন। এর মধ্যে পুরুষ ১৩,৬৩,৮৯২ জন ও মহিলা ১২,৭৮,৯৫৮ জন। দিনাজপুর জেলায় ২০,৫৭,০৩০ জন মুসলিম, ৫,২১,৯২৫ জন হিন্দু, ২৭,৯৯৬ জন খ্রিস্টান, ১,০৯৩ জন বৌদ্ধ এবং অন্যান্য ধর্মের প্রায় ৩৪,৮০৬ জন লোক বাস করে। দিনাজপুর জেলায় জনসংখ্যা বৃদ্ধির হার ১.২২%। নারী ও পুরুষের অনুপাত ১:১.০২।
দিনাজপুর জেলায় সাঁওতাল, ওঁরাও, মাহলী, মালপাহাড়ী, কোল প্রভৃতি আদিবাসী জনগোষ্ঠীর বসবাস রয়েছে।
শিক্ষা
দিনাজপুর জেলার শিক্ষার গড় হার ৪৫.৭%। পুরুষদের মধ্যে এই হার ৫১% এবং মহিলাদের মধ্যে ৪০%। দিনাজপুরে ১৭১৩টি প্রাথমিক বিদ্যালয়, ১১টি কমিউনিটি বিদ্যালয়, ২৯টি এনজিও স্কুল, ১০টি কিন্ডারগার্টেন, ৩৫১টি মাদ্রাসা, ৬১৭টি মাধ্যমিক বিদ্যালয়, ১১৮টি কলেজ, ১টি টেক্সটাইল ইনস্টিটিউট, ১ টি সরকারি পলিটেকনিক ইনস্টিটিউট, ১টি ভেটেরিনারি কলেজ ১০টি ভোকেশনাল ও অন্যান্য কেন্দ্র এবং ১টি বিশ্ববিদ্যালয় রয়েছে।
উল্লেখযোগ্য শিক্ষা প্রতিষ্ঠান
থাম্ব|হাজী দানেশ বিজ্ঞান ও প্রযুক্তি বিশ্ববিদ্যালয়ের প্রবেশপথ থাম্ব|দিনাজপুর মেডিকেল কলেজ
প্রাথমিক বিদ্যালয়:
সাক্ষরতার আন্দোলন
দিনাজপুরে আলোর দিশারী নামে একটি সাক্ষরতার আন্দোলন চালু আছে।
আবহাওয়া ও জলবায়ু
দিনাজপুরের জলবায়ু ক্রান্তীয় আর্দ্র ও উষ্ণভাবাপন্ন। জলবায়ুতে মৌসুমী বায়ুপ্রবাহের প্রভাব স্পষ্ট। দিনাজপুর তীব্র শীতের জন্য পরিচিত হলেও, গ্রীষ্মকালে গরমের তীব্রতা অত্যন্ত বৃদ্ধি পায়। দিনাজপুরের বার্ষিক গড় তাপমাত্রা ২৫° সেলসিয়াস। মাসিক গড় তাপমাত্রা জানুয়ারিতে ১৮° সেলসিয়াস থেকে আগস্টে ২৯° সেলসিয়াসের মধ্যে থাকে। বার্ষিক বৃষ্টিপাত গড়ে ২,৫৩৬ মিলিমিটার।
নদ-নদী
দিনাজপুর বাংলাদেশের উত্তরাঞ্চলে অবস্থিত হলেও অনেক নদী ও পানি সম্পদের অধিকারী। চাষাবাদের জন্য দিনাজপুরের মোহনপুরে আত্রাই নদীতে রাবার ড্যাম দেওয়া হয়েছে। থাম্ব|[[চিরিরবন্দর উপজেলা|চিরিরবন্দরের কাছে রেলসেতু থেকে তোলা কাঁকড়া নদীর দৃশ্য।]] থাম্ব|ছোট যমুনা নদী দিনাজপুর জেলা দিয়ে ২৬টিরও বেশি নদী প্রবাহিত হয়েছে। নদীগুলো হচ্ছে-
এছাড়াও দিনাজপুরে আরো অনেক নাম না জানা ছোট নদী আছে।
প্রত্নতাত্ত্বিক ঐতিহ্য
দিনাজপুর জাদুঘর দিনাজপুরের মহারাজার বিভিন্ন নিদর্শনের স্মারকবাহী একটি জাদুঘর। এটি বাংলাদেশের তৃতীয় বৃহত্তম প্রাচীন নিদর্শনের সংগ্রহশালা। এছাড়াও প্রত্নতাত্ত্বিক জায়গাগুলো হল-
ঐতিহাসিকদের মতে, দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিষ্টাব্দ) পলাশীর যুদ্ধের আগে (১৭৫০-১৭৫৫ খ্রিষ্টাব্দের মধ্যে) এই রামসাগর দিঘি খনন করেছিলেন।
লোকসংগীত
দিনাজপুরে মূলত ভাওয়াইয়া, কীর্তন, পাঁচালি, মেয়েলি গীত, গোরক্ষনাথের গান, চড়কের গান, বাউল গান, প্রবাদ-প্রবচন, ছড়া, ছিলকা, হেয়ালি, ধাঁধা, জারিগান উল্লেখযোগ্যভাবে পরিচিত।
ক্রীড়াঙ্গন
দিনাজপুরে ক্রিকেট খেলা বেশি জনপ্রিয়। বিভিন্ন খেলার আয়োজনের জন্য শহরে একটি স্টেডিয়াম আছে যা দিনাজপুর স্টেডিয়াম নামে পরিচিত। বাংলাদেশ জাতীয় ক্রিকেট দল এর খেলোয়াড় লিটন দাস দিনাজপুরে জন্মগ্রহণ করেছেন। আঞ্চলিকভাবে হা-ডু-ডু, গোল্লাছুট, বউ ছি, লুকোচুরি খেলা হয়।
অর্থনীতি
দিনাজপুর একটি কৃষিনির্ভর জেলা। জেলার অর্থনীতির চালিকাশক্তি হলো কৃষি। thumb|দিনাজপুরে আলু চাষ জনগোষ্ঠীর মোট আয়ের ৬৩.৯০% আসে কৃষিখাত থেকে। দিনাজপুর জেলার মোট আয়ের ৬.২৯% ও ৩.৯০% আসে যথাক্রমে অকৃষি শ্রমিক ও শিল্পখাত থেকে। কৃষি ও শিল্প ছাড়াও অন্যান্য খাতের আয়- ব্যবসা ১২.৮৯%, পরিবহন ও যোগাযোগ ৩.৩৫%, চাকরি ৬.৫৮%, নির্মাণ ৩.৩৭%, ধর্মীয় সেবা ০.১৭%, রেন্ট ও রেমিটেন্স ০.২৩% এবং অন্যান্য ৫.৩২%।
রংপুরের ৯টি অর্থনৈতিক অঞ্চলের মধ্যে দিনাজপুর সদর উপজেলার সুন্দরবন গ্রামে মোট ৩০৮ একর জমির ওপর অর্থনৈতিক অঞ্চল প্রতিষ্ঠা করা হবে। এর মধ্যে প্রথম পর্যায়ে ৮৭ একর জমি নামমাত্র মূল্যে বাংলাদেশ অর্থনৈতিক অঞ্চল কর্তৃপক্ষকে হস্তান্তর করা হয়েছে। এসব জেলা প্রশাসনের খাস জমি। হুকুমদখল আইন ২০১৭ মোতাবেক শিগগিরই বাকি ২২১ একর জমি অধিগ্রহণ করে বাংলাদেশ অর্থনৈতিক অঞ্চল কর্তৃপক্ষকে হস্তান্তর করা হবে।
চিত্তাকর্ষক স্থান
থাম্ব|[[কান্তনগর মন্দির]] থাম্ব|[[রামসাগর]]
যোগাযোগ ব্যবস্থা
thumb|দিনাজপুরে মহাসড়ক দিনাজপুর রাজধানী ঢাকা থেকে ৪১৪ কিলোমিটার দূরে অবস্থিত। বাংলাদেশের অন্যান্য জেলার সাথে সড়ক ও রেলপথে দিনাজপুরের যোগাযোগ ব্যবস্থা ভালো।
রেল যোগাযোগ
ঢাকাগামী ট্রেনের মাধ্যমে খুব সহজেই দিনাজপুর সদর সহ নানা উপজেলায় যাওয়া যায়। দিনাজপুরের গুরুত্বপূর্ণ রেলওয়ে স্টেশনগুলো হল- thumb দিনাজপুর জেলার পার্বতীপুর অবিভক্ত ভারতের রেলওয়ে ও বর্তমান বাংলাদেশে বেশ গুরুত্বপূর্ণ কেননা ব্রড গেজ ও মিটার গেজের সংমিশ্রণে বাংলাদেশে একটি মাত্র চার লাইনের রেল জংশন রয়েছে, তা হলো পার্বতীপুর।
পার্বতীপুর জংশন
ব্রিটিশ সময়কালে উপমহাদেশে রেললাইন স্থাপনের চিন্তার প্রাথমিক পর্যায়েই যুক্ত হয়ে যায় পার্বতীপুরের নাম। কেননা ব্রিটিশ রাজধানী কলকাতার রেল রুটের সঙ্গে বাংলাদেশের আর যে ক’টি রেলস্টেশনের নাম উল্লেখ ছিল, তার মধ্যে গুরুত্বপূর্ণ অবস্থানে ছিল পার্বতীপুর। কলকাতা থেকে শিলিগুড়ি রেলপথ স্থাপনের জন্য বর্তমান বাংলাদেশের দর্শনা, সান্তাহার, পার্বতীপুর ও চিলাহাটিকে সংযোগ করা হয়। ১৮৭৬ সালে কলকাতা থেকে পার্বতীপুর হয়ে সরাসরি শিলিগুড়ি যাওয়া যেত। পরবর্তীতে ভারতের কোচবিহারের সঙ্গে রেলসংযোগ স্থাপনের জন্য পার্বতীপুরকে বেছে নেয়া হয়। নর্থ বেঙ্গল স্টেট রেলওয়ের আওতায় মাত্র তিন বছরের মধ্যেই ১৮৭৯ সালে পার্বতীপুর থেকে কাউনিয়া পর্যন্ত এবং বুড়িমারী-চেংরাবান্ধা রেল স্থাপনের মাধ্যমে পার্বতীপুর স্টেশন থেকে পার্বতীপুর জংশনে রূপান্তরিত হয়।
বাংলাদেশে চারটি লোকোমোটিভ (রেল ইঞ্জিন) কারখানা রয়েছে। এর মধ্যে প্রধান লোকোমোটিভ কারখানাই হলো পার্বতীপুরে, যার নাম কেন্দ্রীয় লোকোমোটিভ কারখানা (কেলোকা)। পার্বতীপুর রেলস্টেশন এলাকা থেকে এটি খুব বেশি দূরে নয়। এটা রেলের ইঞ্জিন তৈরির কারখানা হলেও মেয়াদোত্তীর্ণ ইঞ্জিনকে নতুনভাবে মেরামত করে মেয়াদ বাড়ানো হয়েছে। পার্বতীপুর কেন্দ্রীয় লোকোমোটিভ কারখানায় বিভিন্ন বিশ্ববিদ্যালয়ের প্রকৌশলের শিক্ষার্থীরা আসেন সরেজমিন ক্রিয়া দর্শন করতে, এছাড়া পলিটেকনিকের শিক্ষার্থীরা সরেজমিন প্রশিক্ষণ নিয়ে থাকেন। এখানে প্রবেশাধিকার সীমিত, তাই যাওয়ার আগে রেল কর্তৃপক্ষের অনুমতি নিতে হবে।
পার্বতীপুরে লোকোশেড, ডিজেল শেড রয়েছে, যা রেলের প্রতি আগ্রহের বড় ধরনের খোরাক জোগাবে। স্টেশন এলাকার পেছন দিকেই রয়েছে সাহেবপাড়া, বাবুপাড়া। এখানে রেলের সাহেব বাবুরা থাকতেন। এখনো বড় কর্তারা এখানে বসবাস করেন। ব্রিটিশ সময়কালে বহু খ্যাতনামা ব্যক্তির পা পড়েছে এ দিনাজপুরে। পার্বতীপুর স্টেশনে চাকরি করেছেন বিশ্বখ্যাত ফুটবলার জাদুকর সামাদ। তার জন্য একটি বিশেষ পদ সৃষ্টি করে ব্রিটিশ রেল কর্তৃপক্ষ। প্লাটফর্ম সুপারভাইজার হিসেবে তিনি দায়িত্ব পালন করেন। এই ফুটবলের জাদুকরের সমাধিসৌধ রয়েছে পার্বতীপুরের ইসলামপুর এলাকায়। উপমহাদেশের ফুটবলে এখন পর্যন্ত সামাদ ছাড়া আর কাউকে ‘ফুটবলের জাদুকর’ বলা হয়নি। ১৯৩৬ সালে তিনি ভারতীয় দলের অধিনায়কের দায়িত্ব পালন করেন।
ঢাকাগামী আন্তঃনগর দ্রুতযান এক্সপ্রেস, একতা এক্সপ্রেস ও নীলসাগর এক্সপ্রেস দিনাজপুর দিয়ে যাতায়াত করে। এছাড়া পঞ্চগড় এক্সপ্রেস দিনাজপুর রেলওয়ে স্টেশনে যাত্রাবিরতি দেয়। সবগুলো ট্রেনেই শীতাতপ নিয়ন্ত্রিত কক্ষ ও স্লিপিং কক্ষ রয়েছে। বিকল্প হিসাবে বাসেও যাওয়া যায়। ঢাকার কলেজগেট থেকে হক এন্টারপ্রাইজের বাস ছাড়াও হানিফ, নাবিল ও কয়েকটি কোম্পানির বাস ছেড়ে যায়।
সড়কব্যবস্থা
থাম্ব|দিনাজপুরের সড়ক ঢাকা-দিনাজপুর মহাসড়কের মাধ্যমে দিনাজপুর ও এর সকল উপজেলা রাজধানী ঢাকা ও সারা দেশের সাথে যুক্ত হয়েছে। এন৫০৮ দিনাজপুরের মহাসড়ক কোড।
ধর্মীয় প্রতিষ্ঠান
ইসলামিক ফাউন্ডেশনের জরিপ অনুযায়ী ৫১৪০টি মসজিদ এবং ২২২টি মন্দির রয়েছে। ভারতীয় উপমহাদেশ অর্থাৎ দক্ষিণ এশিয়ার মধ্যে সবচেয়ে বড় ঈদের জামায়াত অনুষ্ঠিত হয় দিনাজপুরের গোরে-শাহ ঈদগাহ ময়দানে। বর্তমানে এটি দিনাজপুর ঈদগাহ ময়দান নামে সারা দেশে আলোচিত। এখানে একসাথে ৫ লক্ষাধিক মুসল্লি একসাথে সালাত আদায় করে। এছাড়াও এখানে নিম্নোক্ত বিখ্যাত ধর্মালয় বিদ্যমান- যদিও বা দিনাজপুরের ইসলাম মতাদর্শী বেশি তবুও দিনাজপুরে সকল ধর্মালম্বী অসাম্প্রদায়িক একটি পরিবেশে নিজ নিজ ধর্ম পালন করে। হিন্দু কিংবা সাঁওতাল প্রত্য়েক জাতির নিরাপত্তায় জেলা প্রশাসন প্রতিশ্রুতিবদ্ধ থাকে।
ক্ষুদ্রান্ত্র
ক্ষুদ্রান্ত্র (Small intestine) মানবদেহের খাদ্য পরিপাকতন্ত্রের একটি অংশবিশেষ যার ওপরে পাকস্থলী এবং নিম্নে বৃহদন্ত্র অবস্থিত। মানবদেহের পরিপাক তন্ত্রের শুরু মুখগহ্বরে, এরপর ধারাবাহিকভাবে গ্রাসনালী, পাকস্থলী, ক্ষুদ্রান্ত্র, বৃহদন্ত্র ও মলাশয় অবস্থিত। ক্ষুদ্রান্ত্র পাকস্থলী থেকে জীর্ণ-আধাজীর্ণ খাদ্যবস্তু গ্রহণ করে, শোষণ করে এবং এখানকার কাজ শেষে তা বৃহদন্ত্রে প্রেরণ করে।
ক্ষুদ্রান্ত্র একটি গুরুত্বপূর্ণ অংশ যেখানে খাদ্য এবং মিনারেল পরিপাক এবং শোষণ হয়। স্নেহজাতীয় খাদ্যের পরিপাক ক্ষুদ্রান্ত্রে শুরু হয়।
গঠন
এটি পূর্ণবয়স্ক পুরুষের ক্ষেত্রে ৬.৯ মিটার(২২ ফুট ৭ ইঞ্চি)এবং মহিলাদের ৭.১ মিটার(২৩ ফুট ৪ ইঞ্চি)হয়ে থাকে।এর ব্যাস ২.৩ - ৩ সে.মি. হয়ে থাকে। এ2টির ব্যাস প্রায় 5–3 সে.মি. । ক্ষুদ্রান্ত্রের তিনটি অংশ।
কলাতত্ত্ব
thumb|right|200px|অণুবীক্ষণ যন্ত্রে ক্ষুদ্রান্ত্রের মিউকোসা:আন্ত্রিক [[ভিলাই এবং ক্রিপ্ট অফ লিবারকুন।]] ক্ষুদ্রান্ত্রের তিনটি বিভাগ আণুবীক্ষণিক পর্যায়ে একে অপরের অনুরূপ হলেও কিছু গুরুত্বপূর্ণ পার্থক্য আছে যা নিম্নরূপ
পরিপাক
পাকস্থলী থেকে পাইলোরিক স্ফিংকটার এর মাধ্যমে পাইলোরাস থেকে ডিওডেনামে খাদ্য প্রবেশ করে।
পাকস্থলি থেকে পাকমণ্ড ক্ষুদ্রান্ত্রের ডিওডেনামে প্রবেশ করে। এ সময় অগ্ন্যাশয় থেকে একটি ক্ষারীয় পাচকরস ডিওডেনামে আসে। এই পাচকরস খাদ্যমণ্ডের অম্লভাব প্রশমিত করে। পাচকরসের এনজাইম দ্বারা শর্করা ও আমিষ পরিপাকের কাজ চলতে থাকে এবং স্নেহ পদার্থের পরিপাক শুরু হয়।
পিত্তরস কলিজার থেকে নিঃসৃত হয় এবং পিত্তথলিতে জমা থাকে। এটি অম্লীয় আবস্থায় খাদ্যকে ক্ষারীয় করে পরিপাকের উপযোগী করে তোলে। পিত্তলবণ স্নেহ পদার্থ ের ক্ষুদ্র কণাগুলোকে পানির সাহায্যে মিশতে সাহায্য করে। পিত্তলবণ পিত্তরসের আন্যতম উপাদান। স্নেহপাচক এনজাইম লাইপেজের কাজ যথাযথ সম্পাদনের জন্য পিত্তলবণের ভূমিকা গুরুত্বপূর্ণ। এ লবণের সংস্পর্শে স্নেহ পদার্থ সাবানের ফেনার মতো ক্ষুদ্র ক্ষুদ্র দানায় পরিণত হয়। স্নেহপাচক এনজাইম লাইপেজ এই দানাগুলোকে ভেঙ্গে ফ্যাটি এসিড ও গ্লিসারলে পরিণত করে।
অগ্ন্যাশয় রসে অ্যামাইলেজ, লাইপেজ ও ট্রিপসিন নামক এনজাইম থাকে। আন্ত্রিক রসে আন্ত্রিক অ্যামাইলেজ, লাইপেজ, মলটেজ, ল্যাকটেজ ও শুক্রোজ ইত্যাদি এনজাইম থাকে। আংশিক পরিপাককৃত আমিষ ক্ষুদ্রান্ত্রে ট্রিপসিনের সাহায্যে ভেঙ্গে অ্যামাইনো এসিড ও সরল পেপটাইডে পরিণত হয়।
শোষণ
পরিপাককৃত খাদ্য ক্ষুদ্রান্ত্র থেকে ব্যাপন প্রক্রিয়ার মাধ্যমে রক্তে যাবে।ক্ষুদ্রান্ত্রের অভ্যন্তরীণ প্রাচীর সিম্পল কলামনার এপিথেলিয়াম দ্বারা আবৃত থাকে।
অধিকাংশ পুষ্টি (nutrient) ক্ষুদ্রান্ত্রের জেজুনাম অংশে শোষিত হয় । ব্যতিক্রম -
প্রতিরক্ষা
ক্ষুদ্রান্ত্র শরীরের প্রতিরক্ষায়(Immunity) অংশ নেয়। প্রো-বায়োটিক ফ্লোরার উপস্থিতিতে পোষক দেহে প্রতিরোধ ক্ষমতা অনেক বাড়ায়।
লেবার পার্টি (যুক্তরাজ্য)
লেবার পার্টি হল যুক্তরাজ্যের একটি রাজনৈতিক দল যাকে সামাজিক গণতন্ত্রী, গণতান্ত্রিক সমাজতন্ত্রী এবং ট্রেড ইউনিয়নবাদীদের জোট হিসাবে বর্ণনা করা হয়েছে। লেবার পার্টি রাজনৈতিক স্পেকট্রামের মধ্য-বাম দিকে বসে। ১৯২২ সাল থেকে সমস্ত সাধারণ নির্বাচনে, লেবার হয় শাসক দল বা সরকারি বিরোধী দল। ছয়জন শ্রম প্রধানমন্ত্রী এবং তেরোটি শ্রম মন্ত্রণালয় হয়েছে।
মেরিল্যান্ড
মেরিল্যান্ড (Maryland মেরিল্যন্ড্‌ বা ম্যারিল্যন্ড্‌) মার্কিন যুক্তরাষ্ট্রের একটি অঙ্গরাজ্য। প্রথম যে তেরোটি অঙ্গরাজ্যের সমন্বয়ে যুক্তরাষ্ট্র গঠিত হয়, মেরিল্যান্ড তার অন্যতম।
জয়পুরহাট জেলা
জয়পুরহাট জেলা বাংলাদেশের উত্তর-পশ্চিমাঞ্চলের রাজশাহী বিভাগের একটি প্রশাসনিক অঞ্চল।
অবস্থান ও আয়তন
জয়পুরহাট জেলার উত্তরে দিনাজপুর জেলা, দক্ষিণে বগুড়া জেলা ও নওগাঁ জেলা, পূর্বে বগুড়া জেলা ও গাইবান্ধা জেলা, পশ্চিমে নওগাঁ জেলা ও ভারতের পশ্চিমবঙ্গ। জেলাটির মোট এলাকার পরিমাণ ৯৬৫.৮৮ বর্গ কিলোমিটার।
ইতিহাস
স্বাধীন বাংলায় ব্রিটিশ শাসনামলে ১৮২১ সালে বৃহত্তর রাজশাহী জেলার চারটি, রংপুর জেলার ২টি ও দিনাজপুর জেলার ৩টি থানা নিয়ে যে বগুড়া জেলা গঠিত হয়েছিল তারই অংশ নিয়ে ১৯৭১ সালে প্রথমে জয়পুরহাট মহকুমা এবং পরবর্তীকালে ১৯৮৪ সালে জয়পুরহাট জেলা গঠিত হয়।
ষোড়শ এবং সপ্তদশ শতাব্দী পর্যন্ত জয়পুরহাটের ইতিহাস অস্পষ্ট; কারণ এই সময়ে ভারতবর্ষের ইতিহাসে জয়পুরহাটের কোন স্বতন্ত্র ভৌগোলিক অবস্থান ছিল না। জয়পুরহাট দীর্ঘকাল গৌড়ের পাল এবং সেন রাজাদের রাজ্য ভূক্ত ছিল। সে সময় জয়পুরহাট নামে কোন স্থান পাওয়া যায় না । এমনকি জয়পুরহাটের পূর্ব অবস্থান বগুড়ারও কোন ভৌগোলিক অস্তিত্ব ছিল না। পূর্বে চাকলা ঘোড়াঘাট এবং পরবর্তীতে দিনাজপুর জেলার অন্তর্ভুক্ত ছিল জয়পুরহাট।
১৮৫৭ সাল থেকে ১৮৭৭ সাল পর্যন্ত দেশে ভীষণ দূর্ভিক্ষ দেখা দেয়। এসময় দেশে রেল লাইন বসানোর কাজ শুরু হয়। ১৮৮৪ সালে কলকাতা হতে জলপাইগুড়ি পর্যন্ত ২৯৬ মাইল রেলপথ বসানো কাজ শেষ হলে লোকজনের উঠানামা ও মালামাল আমদানি রপ্তানির সুবিধার জন্য ৪-৭ মাইল পর পর রেলস্টেশন স্থাপন করা হয়। সান্তাহারের পরে তিলকপুর, আক্কেলপুর, জামালগঞ্জ এবং বাঘবাড়ীতে স্টেশন স্থাপিত হয়। সেসময় বাঘবাড়ী রেলস্টেশন কে জয়পুর গভর্ণমেন্ট ক্রাউনের নাম অনুসারে রাখা হয় জয়পুরহাট রেলস্টেশন। পরবর্তীতে রেলস্টেশনের সাথে পোস্ট অফিসের নাম জয়পুরহাট রাখার ফলে নামটি প্রসিদ্ধি পেতে থাকে। কিন্তু সরকারি কাগজপত্রে এর আসল নাম গোপেন্দ্রগঞ্জ বহাল থাকে। অন্য দিকে, প্রাকৃতিক দূর্যোগের বিপর্যয়ের ফলে যমুনার নব্যতা কমে যায় এবং ভাঙ্গনের ফলে লাল বাজার থানা হুমকির মুখে পরে। ফলে ভারত সরকারের নির্দেশে ১৮৬৮ সালে ১৬ মার্চ তারিখে লালবাজার পুলিশ থানা যমুনার অন্য তীরে খাসবাগুড়ী নামক গ্রামে স্থানান্তরিত করা হয়। সেই সময় স্থানটির নাম ছিল পাঁচবিবি। পরবর্তী কালে দমদমায় রেলস্টেশন স্থাপিত হলে পুলিশ থানা দমদমায় স্থানান্তরিত হয়। তৎকালে পাঁচবিবি নাম প্রসিদ্ধী লাভ করেছিল। তাই দমদমা রেলস্টেশন ও থানার নাম পূর্বের নাম অনুসারে পাঁচবিবি রেলস্টেশন রাখা হয়। দেশে রেল লাইন বসানোর পূর্বে জলপথে নৌকা এবং স্থলপথে ঘোড়া বা ঘোড়ার গাড়ি ছিল যাতায়াতে একমাত্র অবলম্বন । শ্বাপদসংকুল জলপথে নৌকায় চড়ে যাতায়াত নিরাপদ ছিল না। আর এতে অধিক সময় ও অর্থ ব্যয় হয়। তাই রেল লাইন বসানোর পরে নদীপথে যাতায়াত বহুলাংশে কমে যায়। জয়পুরহাট রেলস্টেশন হওয়াতে ব্যবসার ও যাতায়াতের সুবিধার কথা চিন্তা করে বিত্তশালী ব্যক্তিরা রেলস্টেশনের আশে বাসে বসতি গড়ে তোলেন। এতে খনজনপুর ও লাল বাজার হাট বিলুপ্ত হয়ে যায় এবং বাঘাবাড়ী অর্থাৎ জয়পুরহাট প্রসিদ্ধ হতে থাকে। পরবর্তীতে বাঘাবাড়ীকে লিখিত হিসেবে গোপেন্দ্রগঞ্জ লিখা হতে থাকে। ১৯০৭ সালে বাঘাবাড়ীতে একটি পৃথক থানা গঠিত হয়, এবং জয়পুরহাট নামটি ব্যাপকভাবে প্রচলিত হওয়ায় তা জয়পুরহাট থানা নামে পরিচিতি পায়। ১৯১৮ সালে জয়পুরহাট থানা ভবন নির্মিত হলে পাঁচবিবি থানাকে জয়পুরহাট থানার উত্তর সীমা রুপে নির্দিষ্ট করা হয়। ১৯২০ সালে ভূমি জরিপে জয়পুরহাট থানার একটি পৃথক নকশা অঙ্কিত হয়। জয়পুরের প্রাচীন রাজধানী অমবর/জয়পুর হতে পাচ মাইল দূরে অমবরের অধিষ্ঠাদেবী শীতলাদেবী । এই দেবী যশোহরের বারো ভুঁইয়ার অন্যতম। চাদারায় ও কেদারা রায়ের রাজধানী শ্রীপুর নগরীতে প্রতিষ্ঠিত হয়। মানসিংহ কর্তৃক চাদারায় পরাজিত হলে তিনি এই অষ্টভুজাদ দেবীমুর্তি আনয়ন করে স্থাপন করেন। এই সব কারণে জয়পুর বংগবাসীর নিকট প্রিয় হতে থাকে। বিশেষ করে জয়পুর ও মাড়োয়া রাজ্যের বহু লোক জয়পুরহাট এলাকায় স্থায়ী ভাবে বসবাস করায় জয়পুরের সাথে জয়পুরহাট এর গভীর সম্পর্ক গড়ে ওঠে। এবং তাদের পূর্বের বাসস্থানের সংগে সংগতি রেখে খঞ্জনপুর নীল কুঠির এলাকা জয়পুর অভিহিত হতে থাকে। পরবর্তীতে রাজস্থানের জয়পুরের সংগে পার্থক্য বোঝাবার জন্য পোস্ট অফিস ও রেলস্টেশনের নাম রাখা হয়েছিল জয়পুরহাট রেলস্টেশন ও জয়পুরহাট পোস্ট অফিস। ১৯৭১ সালে ১লা জানুয়ারি তারিখে জয়পুরহাট মহকুমার ভিত্তি প্রস্তর স্থাপন করা হয়। পরবর্তীতে ১৯৮৪ সালে জয়পুরহাট কে জেলা ঘোষণা করা হয়।
মুক্তিযুদ্ধে জয়পুরহাট
১৯৭১ সালে জয়পুরহাট জেলা (তৎকালীন জয়পুরহাট মহুকুমা) ৭ নং সেক্টরের অধীনে ছিল। এই সেক্টরটি নিয়ন্ত্রণ করতেন মেজর নাজমুল হক বীর উত্তম (১৮ মার্চ ১৯৭১ – ২৭ সেপ্টেম্বর ১৯৭১) এবং মেজর কাজী নূরুজ্জামান বীর উত্তম (২৭ সেপ্টেম্বর ১৯৭১ – ডিসেম্বর ১৯৭১)। স্বাধীনতা পরবর্তী জরিপে সরকারি তথ্য অনুযায়ী এই জেলায় মুক্তিযোদ্ধা রয়েছেন ৭৩৯ জন।
১৯৭১ সালের মহান মুক্তিযুদ্ধে দেশের সর্ববৃহৎ যুদ্ধ হিলির মুহাড়াপাড়া এলাকায় হয়েছিল বলে দাবি এখানকার মুক্তিযোদ্ধাদের।
যুদ্ধ চলাকালীন এখানে প্রায় ৭ হাজার পাক সেনা নিহত হয়। শহীদ হন প্রায় ১৩শ মুক্তিযোদ্ধা এবং মিত্র বাহিনীর ৩৫৭ জন সেনা সদস্য আহত হন প্রায় ১৪শত জন।প্রচণ্ড যুদ্ধের পর ১১ ডিসেম্বর ৭নং সেক্টরের আওতায় দিনাজপুরের হিলি শত্রু মুক্ত হয়। মুক্তিযুদ্ধের সময় বিভিন্ন স্থানে সম্মুখ ও গেরিলা যুদ্ধে হাকিমপুর উপজেলার বোয়ালদাড় গ্রামের মোস্তফা, একরাম উদ্দিন, বানিয়াল গ্রামের মুজিব উদ্দিন শেখ, ইসমাইলপুর গ্রামের মনিরুদ্দিন, মমতাজ উদ্দিন, বৈগ্রামের ইয়াদ আলী ও চেংগ্রামের ওয়াসিম উদ্দিন শহীদ হন।
হিলি সীমান্ত দিনাজপুর এবং ভারতের পশ্চিম দিনাজপুরের প্রধান যোগাযোগ কেন্দ্র হওয়ায় উক্ত অঞ্চল রণকৌশলগত কারণে অত্যন্ত গুরুত্বপূর্ণ বিবেচনায় এই অঞ্চল দখল করার জন্য তারা মরিয়া হয়ে উঠে। ১৪ এপ্রিল ১৯৭১ তারিখ থেকেই তারা হিলিকে দখল করার প্রচেষ্টা চালায়।এক পর্যায়ে ১৯ এপ্রিল (মঙ্গলবার) বিকালে হানাদার বাহিনী হিলিতে অবস্থানরত ৩ ইস্ট বেঙ্গলের ক্যাপ্টেন আনোয়ার আলফা কোম্পানী ও ছাত্র জনতা মুক্তিযোদ্ধার উপর ত্রিমুখী আক্রমণ করে। হানাদার বাহিনীর প্রচণ্ড আক্রমণে টিকে থাকতে না পেরে ক্যাপ্টেন আনোয়ারের দল ছত্রভঙ্গ হয়ে সন্ধ্যার দিকে ভারতের অভ্যন্তরে বকশীগঞ্জ আম বাগানে অবস্থান নেয়।
এই যুদ্ধে ৩ ইস্ট বেঙ্গলের ৬ জন সৈনিক মৃত্যুবরণ করেন। এ অবস্থায় ২১ এপ্রিল ১৯৭১ তারিখে হানাদার বাহিনী হিলি দখল করে নেয় এবং চারদিকে ত্রাসের রাজত্ব কায়েম করে।
পাকিস্তানি বাহিনীর ৪ ফ্রন্টিয়ার ফোর্স ব্যাটালিয়ন হিলি এলাকায় কংক্রিটের বাঙ্কার নির্মাণ করত, এখানে খুবই জোরালো প্রতিরক্ষা ব্যবস্থা গড়ে তোলে। হানাদার বাহিনীর সেনারা প্রায়ই পার্শ্ববর্তী এলাকায় নারী ধর্ষণ, লুটতরাজ, অগ্নিসংযোগ ছাড়াও বাঙ্গালীদেরকে ধরে এনে এখানে নির্মম নির্যাতন করত। এক পর্যায়ে ২১ নভেম্বর ১৯৭১ তারিখে মুক্তিবাহিনীসহ যৌথ বাহিনী কর্তৃক হানাদার বাহিনীর উক্ত ঘাঁটি উৎখাত করার জন্য প্রচণ্ড আক্রমণ চালানো হয়। এই আক্রমণের সময় ভারতীয় বিমান বাহিনী গোলা বর্ষণ করেও শত্রুর শক্ত প্রতিরোধ ব্যবস্থা প্রথমে ধ্বংস করতে পারেনি। বরং এদিন মিত্রবাহিনীর অনেক সৈন্য মৃত্যুবরণ করেন। পরবর্তীতে ৯ এবং ১০ ডিসেম্বর ১৯৭১ তারিখে ভারতীয় ২০২ নং মাউন্টেন ব্রিগেডের নের্তৃত্বে যৌথবাহিনী অবিরাম আক্রমণ চালিয়ে বহু মুক্তিযোদ্ধা ও মিত্রবাহিনী সেনাদের জীবনের বিনিময়ে দখলদার বাহিনীকে পরাজিত করে। অবশেষে ১১ ডিসেম্বর ১৯৭১ তারিখে এই হিলি অঞ্চল শত্রু মুক্ত হয়।
প্রশাসনিক এলাকাসমূহ
জয়পুরহাট জেলা ৫টি উপজেলায় বিভক্ত। এগুলি হল:
সংসদীয় আসন
জয়পুরহাটের দুইটি সংসদ আসন রয়েছে: জয়পুরহাট-১ এবং জয়পুরহাট-২।
শিক্ষা ব্যবস্থা
এ জেলায় পড়াশুনার জন্য অনেকগুলো মাদ্রাসা রয়েছে তন্মধ্যে জয়পুরহাট সিদ্দিকীয়া কামিল মডেল মাদ্রাসা,হানাইল নোমানিয়া কামিল মাদ্রাসা,কড়ই নুরুলহুদা কামিল মাদ্রাসা,মহুরুল দ্বিমুখী দাখিল মাদ্রাসা,ও নেংগাপীর ফাজিল মাদ্রাসা উল্লেখযোগ্য।
ধর্ম
অধিকাংশ মানুষ ইসলাম ধর্মাবলম্বী। সংখ্যা গরিষ্ঠ মুসলমান হলেও এখানে হিন্দু, বৌদ্ধ ধর্মাবলম্বী সহ কিছু আদিবাসী জনবসতি রয়েছে । এদের ভিতরে সাঁওতাল,ওরাও, মুনডা, মাহালি, বুনা, কোচ,হো, রাজবংশী, পাহান ইত্যাদি জনগোষ্টীর সংখ্যা প্রায় ২.২৫% । মোট ক্ষুদ্র জনগোষ্ঠীর সংখ্যা ৪৮০০০ জন(২০০১)
জেলায় মোট হিন্দু মন্দিরের সংখ্যাঃ ৪৩৪
জেলায় মোট বৌদ্ধ মন্দিরের সংখ্যাঃ ১৮
জেলায় মোট গীর্জার সংখ্যাঃ ২১
জেলায় মোট ১৮৬ টি মসজিদ কেন্দ্রীয় পাঠাগার, ৬৭৫ জন প্রশিক্ষিত ইমাম, ২২০০ ইমাম রয়েছে।
অর্থনীতি
জয়পুরহাট জেলার অর্থনীতি সম্পূর্ণরূপে কৃষি নির্ভর। জয়পুরহাট উত্তরাঞ্চলের শস্যভান্ডার খ্যাত। এখানকার মৃৎ শিল্পের কাজ এখন বিলুপ্তির পথে। জয়পুরহাট চিনিকল বাংংলাদেশের বৃহৎ চিনিকল। জামালগঞ্জ কয়লা খনি দেশের বৃৃহত্তম কয়লা খনি।
প্রধান শস্য
ধান, আলু, ইক্ষু, লতিরাজ এবং কলা,মাল্টা।
রপ্তানী পণ্য
আলু, ধান, লতিরাজ, সোনালী মুরগী, কাঁচা সবজি ও চিনি
যোগাযোগ
পাকা রাস্তা- ৩৪২.৫৯ কি. মি., আধা পাকা রাস্তা- ৬১.৯৫ কি. মি., কাঁচা রাস্তা- ১,৫৯৬ কি.মি.। মোট রেলপথ- ৩৮.৮৬ কি. মি., মোট রেল স্টেশনের সংখ্যা- ০৭ টি (জয়পুরহাট, পাঁচবিবি, জামালগঞ্জ, আক্কেলপুর, জাফরপুর, তিলকপুর ও বাগজানা)।
ঢাকা থেকে উপজেলা সদরের যোগাযোগ ব্যবস্থা খুবই ভাল। সড়ক পথে ঢাকা থেকে দুরত্ব ২৮০ কি.মি এর মতো। চলাচলের মাধ্যম হিসেবে হানিফ, শ্যামলী, শাহ ফতেহ আলী, সালমা, এস আর ট্রাভেলসের বিলাসবহুল কোচ পাওয়া যায়।
রেলপথে এ জেলায় রয়েছে জয়পুরহাট রেলওয়ে স্টেশন। যা রেলপথে সারাদেশের সাথে জয়পুরহাটের যোগাযোগ মাধ্যম হিসেবে কাজ করছে। ঢাকা অভিমুুুখী আন্তঃনগরগুলো হলো একতা, দ্রুতযান, নীলসাগর এবং কুড়িগ্রাম এক্সপ্রেস ও পঞ্চগড় এক্সপ্রেস।
জামালপুর জেলা
জামালপুর জেলা বাংলাদেশের মধ্যাংশের অঞ্চল। ময়মনসিংহ বিভাগের একটি প্রশাসনিক অঞ্চল। পুরাতন ব্রহ্মপুত্র নদীর পশ্চিম তীরে অবস্থিত। বিশেষ করে কৃষি পণ্যের জন্য একটি গুরুত্বপূর্ণ বাণিজ্য কেন্দ্র। জেলাটি রেল পথে জগন্নাথগঞ্জ ঘাট, এবং বাহাদুরাবাদ ঘাট ও ময়মনসিংহ, টাঙ্গাইল, এবং মেঘালয় (ভারত) এর সঙ্গে রাস্তা দ্বারা সংযুক্ত। কৃষি প্রধান এ অঞ্চলে মূলত প্রধান ফসলের মধ্যে ধান, পাট, আখ, সরিষা বীজ, চিনাবাদাম, এবং গম হয়।ভারত থেকে আমদানিকৃত পন্য ও রপ্তানির অন্যতম প্রধান কেন্দ্র হল জামালপুর। দেশের সবথেকে বড় সার কারখানা এখানেই রয়েছে।
ইতিহাস
ঐতিহাসিক সূত্রে জানা যায়, দিল্লির সম্রাট আকবরের রাজত্বকালে (১৫৫৬-১৬০৫) হযরত শাহ জামাল নামে একজন ধর্মপ্রচারক ইয়েমেন থেকে ইসলাম প্রচারের উদ্দেশ্যে ২০০ জন অনুসারী নিয়ে এ অঞ্চলে এসেছিলেন। পরবর্তীতে ধর্মীয় নেতা হিসাবে তিনি দ্রুত প্রাধান্য বিস্তার লাভ করেন। ধারণা করা হয়, শাহ জামাল-এর নামানুসারে এই শহরের নামকরণ হয় জামালপুর। ময়মনসিংহ জেলার অধীনে ১৮৪৫ সালে জামালপুর মহকুমা গঠিত হয়। ভয়াবহ বন্যায় যমুনা নদীর সৃষ্টির পরে জামালপুর মহকুমার সিরাজগঞ্জ থানাকে পাবনা জেলার সাথে জুড়ে দেওয়া হয় ১৮৫৫ সালে। দেওয়ানগন্জ থানা রংপুর জেলা হতে ১৮৬৬ সালে জামালপুর মহকুমায় যুক্ত করা হয়। এরপর ১৮৭৯ সালে টাংগাইল মহকুমা গঠিত হলে মধুপুরসহ বেশ কিছু এলাকা জামালপুর মহকুমা হতে টাংগাইল মহকুমার অন্তর্ভুক্ত করা হয়। ১৯৭৮ সালে ২৬ ডিসেম্বর ময়মনসিংহ থেকে পৃথক করে জামালপুরকে বাংলাদেশের ২০ তম জেলা হিসেবে ঘোষণা করা হয়। ১৯৮৪ সালে জামালপুর জেলা ভেঙ্গে শেরপুর জেলা গঠন করা হয়।
অবস্থান ও আয়তন
এই জেলার উত্তরে ভারতের মেঘালয়, কুড়িগ্রাম জেলা এবং শেরপুর জেলা, দক্ষিণে টাঙ্গাইল জেলা, পূর্বে শেরপুর জেলা ও ময়মনসিংহ জেলা, পশ্চিমে সিরাজগঞ্জ জেলা, বগুড়া জেলা ও গাইবান্ধা জেলা।
প্রশাসনিক এলাকাসমূহ
জামালপুর জেলা ৭টি উপজেলা, ৭টি থানা, ৮টি পৌরসভা, ৬৮টি ইউনিয়ন, ৮৪৪টি মৌজা, ১৩৪৬টি গ্রাম ও ৫টি সংসদীয় আসন নিয়ে গঠিত।
উপজেলাসমূহ
জামালপুর জেলায় মোট ৭টি উপজেলা রয়েছে। উপজেলাগুলো হল:
জনসংখ্যা
জনসংখ্যা ২৩,৮৪,৮১০ জন। পুরুষ ৫০.৫৮%, মহিলা ৪৯.৪২%। মুসলিম ৯৭.৭৪%, হিন্দু ১.৯২%, খ্রিষ্টান ০.০৭%, বৌদ্ধ ০.০৪% এবং অন্যান্য ০.১৪%। উপজাতিগোষ্ঠী - গারো, হদি, কুর্মী এবং মাল অন্যতম।
ধর্মীয় প্রতিষ্ঠান
মসজিদ ৪২০২ টি, মন্দির ৪৪ টি, গীর্জা ৩৯, সমাধি ১৩। সবচেয়ে সুপরিচিত শৈলেরকান্ধা আল মসজিদু আসছালাম জামে মসজিদ, গৌরীপুর কাঁচারী জামে মসজিদ, শাহ জামাল সমাধি, শাহ কামাল  সমাধি, হযরত দেওয়ান শাহ  এর মাজার এবং দয়াময়ী মন্দির।
ঐতিহ্য
জামালপুর জেলার বিভিন্ন জিনিসের দেশজোড়া খ্যাতি রয়েছে। তার মধ্যে ইসলামপুরের কাঁসার বাসন ও গুড়, মেলান্দহের উন্নতমানের তামাক ও তৈল, দেওয়ানগঞ্জের আখ ও চিনি, সরিষাবাড়ীর পাট ও সার, মাদারগঞ্জের মাছ, দুধ ও ঘি, বকশীগঞ্জের নকশীকাথা, চিনা মাটি, কাঁচ বালি, নুড়ি পাথর, বাঁশ ও বেতের আসবাবপত্র, জামদানি শিল্প এবং জামালপুর সদর উপজেলার আনারস, পান, বুড়িমার মিষ্টি ও আজমেরীর জিলাপী, সর ভাজা, ছানার পায়েস, ছানার মিষ্টি অন্যতম। তাছাড়া জামালপুরের বিভিন্ন এলাকার কংকরযুক্ত লাল বালি, সাদা মাটি, কাঁচবালি এবং শাক-সবজি নিজ জেলার চাহিদা মিটিয়ে দেশের অনেক জেলার চাহিদা মিটাতে সহায়তা করে। জামালপুরের নকশী কাঁথা ও নকশী চাদর এখনো সারা দেশে সমাদৃত।
কাসা শিল্প:
জামালপুর জেলার ইসলামপুরের কাসা শিল্প একসময় সারা বিশ্বব্যাপি পরিচিত ছিল। কাসা দিয়ে বিভিন্ন নিত্য ব্যবহার্য দ্রব্যাদি তৈরী হত। এর মধ্যে ঘটি-বাটি, পে­ট, জগ, গ্লাস, বদনা, হুক্কা, খেলনা সামগ্রী এবং পূজা পার্বনে ব্যবহুত জিসিষপত্র ইত্যাদি। এগুলোর নির্মাণ শৈলী খুবই চমৎকার ছিল এবং মানুষ এগুলোকে তৈজসপত্র হিসেবে পারিবারিক ও ধর্মীয় কাজে ব্যবহার করত। হিন্দু সম্প্রদায়ের লোকজন এ শিল্পের সাথে বেশি জড়িত ছিল। স্বাধীনতা যুদ্ধের সময় এ শিল্পের সাথে জড়িত অনেকেই দেশ ত্যাগ প্রতিবেশী ভারতে চলে যায়। পাকহানাদার বাহিনী এ শিল্পের সাথে জড়িতদের ঘরবাড়ী আগুনে পুড়ে দেয়ায় স্বাধীনতার পর অনেকেই দেশে ফিরে তাদের পৈত্রিক পেশা বাদ দিয়ে বর্তমানে অন্য পেশায় নিয়োজিত হচ্ছে। তাছাড়া আধুনিক যুগে নৈত্য ব্যবহার্য দ্রব্যাদির ধরন বদলে যাওয়ায় বর্তমানে এ শিল্পে ধস নেমেছে। তবুও পৈত্রিক পেশাকে ধরে রখার জন্য বর্তমানে ইসলামপুরে প্রায় ২০/২৫টি পরিবার কাজ করছে। কাসা শিল্পের সাথে জড়িতরা খুবই গরীব। এদেরকে সরকারিভাবে আর্থিক সাহায্য সহযোগিতা প্রদান করা হলে এবং বেসরকারী সংস্থাগুলো এদের পৃষ্ঠপোষকতায় এগিয়ে এলে এ শিল্পটি তার হৃতগৌরব পুনরায় ফিরে পেত এবং শিল্পীরা তাদের বাপদাদার পেশাটিকে দীর্ঘদিন বাঁচিয়ে রাখতে সক্ষম হত।
আবহমানকাল থেকেই বাংলার বধূরা স্বভাবগতভাবেই বাংলার ঐতিহ্য, কৃষ্টি, সংস্কৃতি এবং প্রাকৃতিক সৌন্দর্য্যের দৃশ্যগুলোকে মনের মাধুরী মিশিয়ে সূই-সূতার মাধ্যমে কাপড়ের উপর তৈরী করত অপূর্ব চিত্র। গ্রামের বৌ-ঝিরা সাংসারিক কাজের ফাঁকে ফাঁকে সৌখিনতাবশত, নকশীকাঁথা তৈরী করত। মেয়ে বড় হওয়ার সাথে সাথে মা, নানী-দাদীরা মেয়েকে শ্বশুরবাড়ী পাঠানোর সময় বাহারী রঙ এর নকশীকাঁথা সঙ্গে দিত। যারা গরীব তারাও মেয়েকে ২/১ টি কাথাঁ বালিশ দিতে ভুলত না। জামালপুরের নকশী কাঁথা ও হাতের কাজের বাহারী পোশাক পরিচ্ছদ সারাদেশে বহু পূর্ব থেকেই প্রশংসিত ছিল। বর্তমানে তা আরো উন্নত হয়ে দেশে ও দেশের বাইরে সমাদৃত হচ্ছে। জামালপুরের বকশীগঞ্জ, দেওয়ানগঞ্জ, মাদারগঞ্জ, ইসলামপুর, মেলান্দহ এবং সদর উপজেলাতেই নকশী কাঁথা শিল্পের কম বেশি উৎপাদন হয়। তবে জামালপুর সদর উপজেলায় এ শিল্পের বেশিরভাগ প্রতিষ্ঠান গড়ে উঠেছে। বিশেষ করে জামালপুর শহরে এর আধিক্য সবচেয়ে বেশি লক্ষ্যণীয়। এখানকার পোশাক পরিচ্ছদের গুণগতমান উন্নত হওয়ায় এবং দাম তুলনামূলকভাবে কম হওয়ায় দেশ ও দেশের বাইরে এর চাহিদা দিন দিন বৃদ্ধি পাচ্ছে।
এ ঐতিহ্যবাহী মনোমুগ্ধকর সূচি শিল্পটি একসময় হারিয়ে যেতে বসেছিল। ৭০ দশকের শেষভাগে এ শিল্পের চিহ্ন প্রায় বিলুপ্ত হতে থাকে। অবশেষে ৮০ দশকের শুরুতেই আবার হারাতে বসা নকশী শিল্পটি পুনরুদ্ধার করে বাণিজ্যিক ও প্রাতিষ্ঠানিক প্রক্রিয়ায় গতিযোগ করে ব্র্যাক নামীয় বেসরকারী প্রতিষ্ঠানটি।
নকশীকাঁথা শিল্পের জিনিস পত্রাদির মধ্যে রয়েছে নকশীকাঁথা, বেড কভার, থ্রীপিছ, ওয়ালমেট, কুশন কভার, শাড়ী, পাঞ্জাবী, টি শার্ট, ফতুয়া, স্কার্ট, লেডিজ পাঞ্জাবী, ইয়ক, পার্স, বালিশের কভার, টিভি কভার, শাড়ীর পাইর, ওড়না, ফ্লোর কুশন, মাথার ব্যান্ড, মানি ব্যাগ, কলমদানী, মোবাইল ব্যাগ, ওয়ালমেট, ছিকা, শাল চাদর ইত্যাদি। নকশীকাঁথা পণ্যের মূল্য ২৫ টাকা থেকে শুরু করে ১০০০০ টাকা পর্যন্ত হয়ে থাকে।
মৃৎ শিল্প:
কুমার সম্প্রদায় এ অঞ্চলে গ্রামীণ লোকায়ত জীবনে পোড়া মাটির শিল্প দ্রব্য এবং তৈজসপত্র তৈরী করে ব্যাপকভাবে পরিচিতি অর্জন করেছে। ১৯০১ সালের লোক গগণা হিসেবে জামালপুরের কুমার পরিবারের লোক সংখ্যা ছিল ১৫০০ জন। এরা হিন্দু সম্প্রদায়ভুক্ত ছিল। এদের তৈরী জিনিসপত্র জামালপুরসহ সারা দেশেই সমাদৃত ছিল। সে আমলে ভাত তরকারীসহ রান্না-বান্নার যাবতীয় কাজ মাটির হাড়িতেই হতো। মাটির কলসে পানি রাখত, মাটির গ্লাসে পানি এবং কাদাতে (থালা) ভাত খেত। বর্তমানে আধুনিক এল্যুমিনিয়াম, ষ্টিল এবং মেলামাইনের তৈজসপত্র তৈরীর ফলে মাটির বাসন কোসন প্রায় বিলুপ্ত হতে চলেছে। তবে এখনও কিছু কিছু পরিবারে মাটির বাসন-কোসনের ব্যবহার করতে দেখা যায়। মৃৎ শিল্পের সাথে জড়িতদের অনেকেই পৈত্রিক পেশা পরিবর্তন করে অন্য পেশায় কাজ করতে উৎসাহী নয়। ফলে তাদেরকে মানবেতন জীবন যাপন করতে হচ্ছে। এ শিল্পকে বাঁচিয়ে রাখার স্বার্থে এবং এ পেশার সাথে জড়িতদের কথা বিবেচনা করে সরকারী পৃষ্ঠপোষকতা দেয়া প্রয়োজন।
তাঁত শিল্প:
জামালপুরের তাঁত শিল্প এক সময় খুবই উন্নত ছিল। বর্তমানে এ শিল্পটি মৃতপ্রায়। জেলার সদর উপজেলার দিকপাইত, মেষ্টা ও তিতপল্লা ইউনিয়নে বর্তমানে কিছু তাঁতী রয়েছে। বকশীগঞ্জ উপজেলায় একটি টেক্সটাইল ইনস্টিটিউট রয়েছে। এ শিল্পটিকে সরকারিভাবে পৃষ্ঠপোষকতা প্রদান করা হলে শিল্পটি আবারো তার হ্রত গৌরব ফিরে পেতে পারে।
খাবার:
জামালপুর জেলার লোকজন সাধারণত ভাত, মাছ, মাংশ, ডাল ও শাক-সবজি খেতে পছন্দ করে। তবে কারো মৃত্যু উপলক্ষে বা কোন বিশেষ অনুষ্ঠান উপলক্ষে এ জেলার মানুষ একটি বিশেষ খাবার খেয়ে থাকে। তা হলো মেন্দা বা মিল্লি বা মিলানি বা পিঠালি। দেখতে অনেকটাই হালিমের মতো। যেটি গরু বা খাসি বা মহিষের মাংশের সাথে সামান্য চালের গুঁড়া ও আলু দিয়ে রান্না করা হয়। তার সাথে সাদা ভাত ও মাশকলাইয়ের ডাল। অনেক জায়গায় খাবার শেষে দই ও মিষ্টিও দিয়ে থাকে।
শিক্ষা
শিক্ষার গড় হার ৩৫.৫%; যার মধ্যে পুরুষ ৪১.১% ও মহিলা ৩৫.৯%। এখানকার শিক্ষা প্রতিষ্ঠান -
* সরকারি বিশ্ববিদ্যালয় - ১টি,
উল্লেখযোগ্য ব্যক্তিবর্গ
আশরাফুর রহমান আকন্দ, সিনিয়র সাংবাদিক ও সংবাদ পাঠক, বাংলা প্রোগ্রাম, রেডিও তেহরান, ইরান।
রাধামোহন ভট্টাচার্য
রাধামোহন ভট্টাচার্য  (Radhamohan Bhattacharya) (সেপ্টেম্বর,  ১৯০৮ - ১৩ জানুয়ারি, ১৯৮৩)  ছিলেন ভারতীয় বাঙালি চলচ্চিত্র ও মঞ্চ অভিনেতা ও সিনেমা সমালোচক, বহু ভাষাবিদ। ধ্রুপদী সংগীতে ব্যুৎপত্তি সহ সেতার, এস্রাজ বাজাতে পারদর্শী ছিলেন। আবৃত্তিকার হিসাবে তার যথেষ্ট খ্যাতি ছিল।
সংক্ষিপ্ত জীবনী
রাধামোহনের জন্ম বৃটিশ ভারতের অধুনা পশ্চিমবঙ্গের বাঁকুড়া জেলার বিষ্ণুপুরে। তিনি কলকাতার প্রেসিডেন্সি কলেজ বর্তমানে প্রেসিডেন্সি বিশ্ববিদ্যালয় ও কলকাতা বিশ্ববিদ্যালয়ের অর্থশাস্ত্রের কৃতি ছাত্র ছিলেন। ১৯৪৪ খ্রিস্টাব্দে জ্যোতির্ময় রায়ের  উদয়ের পথে ছায়াছবিতে আদর্শবাদী নায়কের ভূমিকায় অভিনয় করে রাতারাতি জনপ্রিয় হন। এর আগে অবশ্য ১৯৪২ খ্রিস্টাব্দে 'অপরাধ' ছবিতে খলনায়কের ভূমিকায় এবং হিন্দি ছবি 'তমন্না' য় অভিনয় করেছেন। ছবিতে যেকোনো চরিত্রে তিনি ছিলেন সাবলীল। অসম্ভব প্রতিভাবান  অভিনেতা ছিলেন তিনি। 'উদয়ের পথে' ছবির পরিচালক রাধামোহন সম্পর্কে  এক পত্রে তাঁকে লিখেছিলেন - ছবিতে অভিনেতা হিসাবে প্রতিভার স্বাক্ষর রেখেছেন। ১৯৬০ খ্রিস্টাব্দে "গিরিশ থিয়েটারে" 'ডাউন ট্রেন' নাটকে অভিনয় করে শ্রেষ্ঠ মঞ্চাভিনেতার পুরস্কার পান। ইংরাজী দৈনিক "স্টেটসম্যান" পত্রিকায় সংগীত-সিনেমা সমালোচক হিসাবে কাজ করেছেন। ভারতীয় চিকিৎসাশাস্ত্রের উপর তার লেখাও সংবাদপত্রে প্রকাশিত হত। রাধামোহন রুশ, ফরাসি ও জার্মান ভাষা শিখেছিলেন। ১৯৫৭ খ্রিস্টাব্দে তিনি মস্কো যান ইংরাজী থেকে রুশ সাহিত্য বাংলায় অনুবাদ করার জন্য। রুশ গ্রন্থ 'খোঁড়া রাজকুমার' ও 'মুমু' বাংলায় অনুবাদ করেন।রাধামোহন রবীন্দ্রভারতী বিশ্ববিদ্যালয়ের কর্মসমিতির সদস্য ও ওই বিশ্ববিদ্যালয়ের পিএইচডি গবেষণাপত্রের পরীক্ষক ছিলেন। এছাড়া তিনি শিল্পী সংসদের পৃষ্ঠপোষক এবং কিছুকাল অভিনেতৃসংঘের সভাপতি ছিলেন।
মৃত্যু
অকৃতদার প্রতিভাবান অভিনেতা রাধামোহন ১৯৮৩ খ্রিস্টাব্দের ১৩ ই জানুয়ারি কলকাতায় পরলোক গমন করেন।
জেজুনাম
পরিপাকতন্ত্রের শারীরবৃত্তে জেজুনাম (Jejunum) হল ক্ষুদ্রান্ত্রের তিনভাগের মধ্যবর্তী ভাগটির নাম। এটি ডিওডেনাম ও ইলিয়ামের মাঝে অবস্থিত।ডিওডেনাম থেকে জেজুনামে পরিবর্তনকারী অংশটিকে ট্রাইটসের লিগামেন্ট বলা হয়।
প্রাপ্তবয়স্ক মানুষের ক্ষুদ্রান্ত্র প্রায় ৬ মিটার লম্বা, এর মধ্যে জেজুনামের দৈর্ঘ্য ২.৫ মিটার। জেজুনামের পিএইচ (pH)সাধারণত ৭ ও ৮-এর মধ্যে থাকে (নিরপেক্ষ থেকে সামান্য ক্ষারীয়)।
গঠন
জেজুনামে ব্রুনারের গ্রন্থি, পেয়ার্স প্যাচ প্রভৃতি কম পরিমাণে দেখা যায়। এই স্থানে মূলত কিছু খাঁজ দেখা যায় যা কারক্রিং-এর ভালভ নামে পরিচিত। এগুলি শোষণের তল বৃদ্ধি করে।